Diari Oficial de la Generalitat Valenciana


Sumari del DOGV 1460, del 10-01-1991 (1991/819900)

ORDRE de 20 de desembre de 1990, de la Conselleria d'Economia i Hisenda, per la qual s'ordena l'adquisició per la Generalitat Valenciana de dues finques rústiques, situades en el terme municipal d'Altura (Castelló), partida del Cucalón.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/20/(1)/dof/vci/html**

### Dades del document

Número de DOGV
:   1460

Data del DOGV
:   10-01-1991

Secció del DOGV
:   DISPOSICIONS GENERALS

Número del document
:   1991/819900


Data del document
:   20-12-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 de desembre de 1990, de la Conselleria d'Economia i Hisenda, per la qual s'ordena l'adquisició per la Generalitat Valenciana de dues finques rústiques, situades en el terme municipal d'Altura (Castelló), partida del Cucalón.  
La Direcció General de Política Forestal i Pesquera de la Conselleria d?agricultura i Pesca ha proposat l'adquisició per la Generalitat Valenciana de dues finques rústiques, situades en el terme municipal d'Altura (Castelló), partida Cucalón, per a la seua repoblació forestal, conservació i millora.  
La conveniència de l'adquisició es justifica pel sensible augment que es produiria en la millora i en l?estat de la forest «Las Boqueras» i en la possibilitat de realitzar treballs agrohidrològics en una zona d?influència sobre embassaments ubicats a Llíria i que més tard desembocaran en el riu Túria; la realització d'un pla de defensa contra incendis que efecte les mateixes finques i les confrontants, inclosa la forest d'UP núm. 60 «Las Boqueras», i la capacitat d'efectuar labors en zones aptes per a situar un possible hort planter.  
Així mateix, tot això reportaria la dotació a la zona d'unes adequades instal·lacions recreatives que augmentaran l'oferta d'oci i esbargiment actualment existent.  
Per això i d'acord amb el que estableix l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb els informes i valoracions que consten en l'expedient.  
ORDENE:  
Article primer  
L?adquisició mitjançant contractació directa a títol onerós i en virtut de compra-venda, de les finques que a continuació es descriuen:  
A. Rústica: heretat anomenada Cucalón, terme d'Altura, partida de Cucalón, partida judicial de Segorbe, en la qual es comprenen les heretats anomenades «Fuente de la Murta» i la resta de la pròpiament dita Cucalón. Té un superfície de cent cinquanta-vuit hectàrees, vint-i-quatre àrees i dues centiàrees. Confronta: nord, terres de José Ignacio Artal Montesinos, Faculdo Sebastián, Ambrosio Rubio, hereus de Manuel Marqués, camí d'Altura i barranc de Laza enmig i altres; sud, Silverio Sierras, resta de la finca Masia de Cucalón i Masia Abanillas; llevant, Francisco Marí i altres; i oest, resta de la finca de Cucalón i camí d'Altura a Llíria. L?anomenada font de la Murta, compresa en l'anterior, comprén actualment trenta-tres àrees i vint-i-quatre centiàrees. Confronta: per tots els vents amb Miguel Máñez Rubio, segons el Registre, en conjunt: ponent, Vicente Aparicio i forests d'Altura; nord, Rafael Rubio, Antonio Martínez i baixants de la partida anomenada La Rasmarosa, carrerada i barranc de la Murta; llevant, Matías Sebastián, Jaime Igual i corral del Pi; migdia, José Martín, Jaime Igual i vídua de Basilio Lázaro, dit Piquitres; i en la realitat, ponent, terres de Vicente Aparicio i forests d'Altura: nord, Miguel Máñez, carrerada i barranc de la Murta; llevant, Miguel Máñez; i migdia, Miguel Máñez. Figura inscrita en el Registre de la Propietat de Segorbe, al tom 278, llibre 46, foli 95 d'Altura, finca núm. 74, inscripció 8 a, a nom de l?entitat Lloyds Bank (BLSA) Limited.  
B. Rústica: una extensió de terreny situada en el terme d'Altura, província de Castelló, partida Cucalón, que comprén dues-centes setanta-quatre hectàrees, setanta-cinc àrees de forest, cereals, oliveres, ametlers i pruneres. Confronta: nord, forest de l'Ajuntament d'Altura; sud, Masia d?Abanillas i forest de l'Ajuntament d'Altura; est, grup sindical de colonització número 16.859, camí d'Altura a Llíria, enmig, i terreny de Jacinto Sebastián; i a l?oest, terreny de propietat de Manuel i María Desamparados Artal Castells i María Desamparados Castells Sorianesens, forest de l'Ajuntament d'Altura i terres d?Antonio Porter i altres. Figura inscrita en el Registre de la Propietat de Segorbe, al tom 377, llibre 61, foli 47 d'Altura, finca 239, inscripció 7.a, a nom de l?entitat Lloyds Bank (BLSA) Limited.  
Aquestes finques es troben lliures de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de vint-i-sis milions de pessetes (56.290.829 PTA).  
Les despeses i els impostos que se'n deriven seran satisfets per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 20 de desembre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI